# Eastman Kodak Company

### A Wikipédiából, a szabad lexikonból.

Eastman Kodak Company
Cégforma | Nyilvánosan működő részvénytáraság
Alapítva | 1881
Székhely | Rochester, New York, USA
Vezető | Antonio Perez, CEO, elnök és vezérigazgató
Iparág | Fotográfia/ Imaging
Termékek | Kodak termékek listája
Bevétel | 13,517 milliárd USD (2004)
Alkalmazott | 54 800 (2005)
Internet | www.kodak.com

Az Eastman Kodak Company (röviden Kodak) egy fotográfiára szakosodott amerikai multinacionális vállalat, nyílt részvénytársaság.

Több történelmi jelentőségű fényképezőgép, film és egyéb fotográfiai technikai eszköz, újítás fűződik a cég kutatóinak nevéhez. A Kodak ma a világ legnagyobb fotográfiai eszközöket forgalmazó cége, csak digitális kamerából évente több mint 7 millió darabot ad el, megelőzve a Canont (5 millió) illetve a Sonyt (4,8 millió eladott digitális kamera).

## [szerkesztés] Története

A céget George Eastman feltaláló és Henry Strong üzletember alapította Eastman Dry Plate Company néven, 1881-ben. Az elsősorban az amatőrökre specializálódott cég azon az ötleten alapult, hogy ne legyen szükséges kémiai tudás a fotografáláshoz, hogy bárki képes legyen fényképet készíteni. Ennek nyomán nyitotta meg 1888-ban a cég a világ első előhívólaborjait, miáltal az embereknek már nem maguknak kellett előhívniuk képeiket, hanem egy profi csapatból álló stáb készítette el, mely egyben garantálta azt is, ohgy nem megy tönkre kép az előhívás során. Saját képeiket ezután már csak a profi vagy műkedvelő (amatőr) fényképészek hívták elő otthoni laborjaikban.

A cég első saját gépe a rollfilmes Kodak box kamera olyan sikeres volt, hogy saját nevét is megváltoztatta Eastman Dry Plate Company-ról Eastman Kodak Company-ra. Későbbi kamerái közül a Brownie és az Instamatic típusú fényképezőgépek átütő világsikert értek el, a Brownie-k közel 60 éven át az egyik legnépszerűbb géptípusnak számítottak.

Az 1980-as évek-ben a cég beszállt a Polaroid típusú instantgépek gyártásába. Saját géptípusa, illetve az eljárás, mellyel a szerkezet a képet rögzítette olyannyira hasonlított a Polaroid Corporation által gyártott termékekhez, hogy az pert indított ellene, lopással vádolva meg a céget. Az ítélethirdetés 1986. január 9-én történt, a bíróság a Polaroid Corporation javára döntött, a Kodaknak jelentős bírságot kellett fizetnie és azonalli hatállyal befejeznie az instantgépek gyártását és forgalmazását. A cég maradéktalanul eleget tett az ítéletnek.

A Kodak 2004. január 13-án bejelentette, hogy fokozatosan kivonul a hagyományos filmes kamerák piacáról, Észak-Amerikában és Nyugat-Európában nem gyárt több filmes kamerát. Ennek megfelelően ebben az évben mintegy 12 000-15 000 állást számolt fel, alkalmazottainak mintegy 20-25%-át bocsátva el.

2006. január 6-a óta új logója van a cégnek.

## [szerkesztés] külső hivatkozások

- A Kodak cég hivatalos weboldala
- A cég története

A lap eredeti címe "http://hu.wikipedia.org../../../e/a/s/Eastman_Kodak_Company_7860.html"

Kategóriák: Fotográfia | Cégek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- Suomi
- Français
- Italiano
- 日本語
- Nederlands
- Polski
- Русский
- Svenska
- 中文